b'\n_START_ARTICLE_\nCASA C-295\n_START_SECTION_\nDizajn i razvoj\n_START_PARAGRAPH_\nC-295 je nasljednik transportnog zrakoplova CASA CN-235 \xc5\xa1panjolsko-indonezijske proizvodnje koji je do\xc5\xbeivio komercijalni uspjeh. Novi zrakoplov ima 50% ve\xc4\x87i kapacitet utovara i nove PW127G motore. Prvi avion je poletio 28. studenoga 1997. dok su prvotni korisnik bile \xc5\xa1panjolske zra\xc4\x8dne snage._NEWLINE_CASA C-295 se proizvodi u Airbusovom proizvodnom pogonu u Sevilli kod aerodroma San Pablo.\n_START_SECTION_\nOperativna povijest\n_START_PARAGRAPH_\nCASA C-295 se koristi u 12 zemalja diljem svijeta a do sada je proizvedeno oko 80 zrakoplova. Zrakoplov je prvotno namijenjen \xc5\xa1panjolskom ratnom zrakoplovstvu ali su ga nakon njega po\xc4\x8dele koristiti i mnoge druge zra\xc4\x8dne snage u svijetu._NEWLINE_Nakon \xc5\xa1to su USAF i ameri\xc4\x8dka vojska 13. lipnja 2007. objavili javni natje\xc4\x8daj o uvo\xc4\x91enju novog transportnog zrakoplova u slu\xc5\xbebu tvrtka EADS-CASA je ponudila svoj zrakoplov. Me\xc4\x91utim, C-295 je odbijen uz obrazlo\xc5\xbeenje da CASA-in zrakoplov vojsci predstavlja visoki rizik pri letovima na velikim udaljenostima i visinama._NEWLINE_Tako\xc4\x91er, C-295 je predstavljen i Kraljevskim kanadskim zra\xc4\x8dnim snagama koje namjeravaju zamijeniti postoje\xc4\x87i DHC-5 Buffalo.'